turjo4nis/wikipedia-bn-dump-20250701 huggingface dataset:
গড়ে প্রত্যাবর্তন

পরিসংখ্যান শাস্ত্রে গড়ে প্রত্যাবর্তন (Regression toward the mean) বলতে সেই ঘটনাটিকে বোঝায় যেখানে কোনও দৈব চলকের একটি নমুনা বিন্দু যদি চরম মান ধারণ করে, তাহলে ঐ একই দৈব চলকের পরবর্তী নমুনাটি চলকটির গড় মানের অপেক্ষাকৃত কাছাকাছি হবার সম্ভাবনা বেশি। অধিকন্তু, যখন বহুসংখ্যক দৈব চলকের নমুনা সংগ্রহ করা হয় এবং সবচেয়ে চরম ফলাফলগুলি ইচ্ছাকৃতভাবে বেছে নেওয়া হয়, তখন "গড়ে প্রত্যাবর্তন" বলতে বোঝায় যে ঐ একই চলকগুলি থেকে দ্বিতীয়বার নমুনা সংগ্রহ করলে অপেক্ষাকৃত কম চরম ফলাফল পাওয়া যাবে, এবং সেটি সমস্ত চলকের প্রাথমিক গড় মানের কাছাকাছি হবে। সহজ ভাষায় কোনও রাশি বারংবার পরিমাপ করলে চরম বা অস্বাভাবিক মানগুলির সময়ের সাথে সাথে অপেক্ষাকৃত কম চরম হতে থাকা এবং গড় মানের দিকে সরতে শুরু করাই হল গড়ে প্রত্যাবর্তন। গড়ে প্রত্যাবর্তনের কারণ হল চরম মানগুলি অনেক ক্ষেত্রেই দৈব ওঠানামা কিংবা পরিমাপের ত্রুটির কারণে ঘটতে পারে এবং এইসব বাহ্য চরম মানের পেছনে পরিমাপকৃত চলকটির প্রকৃত অন্তর্নিহিত মানে কোনও পার্থক্য না-ও থাকতে পারে। তাই চরম মানগুলি সময়ের সাথে সাথে পুনরাবৃত্ত হবার সম্ভাবনা কম থাকে ও ভবিষ্যৎ পরিমাপগুলি গড়ের কাছে হবার সম্ভাবনা বেড়ে যায়।

গাণিতিকভাবে সবগুলি দৈব চলক একই বিন্যাস বেছে নেওয়া হয়েছে কি না, কিংবা প্রতিটি দৈব চলকের নিম্নস্থিত বিন্যাসগুলির মধ্যে প্রকৃত কোনও পার্থক্য আছে কি না, তার উপর এই প্রত্যাবর্তন ক্রিয়াটি নির্ভর করে। প্রথম ক্ষেত্রটিতে "প্রত্যাবর্তন" ক্রিয়াটি পরিসংখ্যানিকভাবে ঘটার সম্ভাবনা থাকে, কিন্তু দ্বিতীয় ক্ষেত্রটিতে সেটি ঘটার সম্ভাবনা কম বা শূন্য।

যেসব বৈজ্ঞানিক পরীক্ষা, উপাত্ত বিশ্লেষণ বা অভীক্ষাতে ইচ্ছাকৃতভাবে "সবচেয়ে চরম" ঘটনাগুলি নির্বাচন করা হয়, সেগুলির নকশাকরণের সময় গড়ে প্রত্যাবর্তনের ধারণাটি উপকারী হতে পারে, যাতে ঐসব ঘটনা সম্পর্কে ভুল উপসংহারে উপনীত হওয়া এড়ানো যায়। ঐ ঘটনাগুলি প্রকৃতপক্ষেই চরম ঘটনা হতে পারে, পরিসংখ্যানিক অপসংকেতদুষ্ট অর্থহীন বাছাই হতে পারে, বা ঐ দুইয়ের মিশ্রণ হতে পারে। পরিসংখ্যানিক বিশ্লেষণের উপর ভিত্তি করে উপাত্ত ব্যাখ্যা করা ও সিদ্ধান্ত গ্রহণের ক্ষেত্রে গড়ে প্রত্যাবর্তনের ব্যাপারটি বিবেচনায় রাখতে হয়, নতুবা ভুল উপসংহারে উপনীত হওয়া বা অকার্যকর সমাধানের দিকে চালিত  হওয়ার ঝুঁকি থাকে।

১৯শ শতকের শেষভাবে ব্রিটিশ বিজ্ঞানী ফ্রান্সিস গাল্টন এই ঘটনাটি প্রথম শনাক্ত করেন। তিনি পর্যবেক্ষণ করেন যে অত্যন্ত দীর্ঘকায় বাবা-মাদের সন্তান তাদের তুলনায় খর্বকায় হয়ে থাকে ও উপর থেকে জনসমষ্টির গড় উচ্চতার দিকে অগ্রসর হয়ে থাকে। অন্যদিকে উচ্চতায় অত্যন্ত খাটো বাবা-মায়ের সন্তানেরা তাদের তুলনায় লম্বা হয় ও নিচ থেকে জনসমষ্টির গড় উচ্চতার দিকে অগ্রসর হয়। গাল্টন মটরশুঁটীর বীজের আকৃতিতেও প্রজন্মান্তরে একই ঘটনা প্রত্যক্ষ করেন।

তথ্যসূত্র

পরিসংখ্যানিক সূত্র
নির্ভরণ বিশ্লেষণ
কার্ট হ্যান

কার্ট ম্যাথিয়াস রবার্ট মার্টিন হ্যান   (৫ জুন ১৮৮৬, বার্লিন - ১৪ ডিসেম্বর ১৯৭৪, হারম্যানসবার্গ ) একজন জার্মান শিক্ষাবিদ ছিলেন। তিনি স্টিফটাং লুইজেনলুন্ড, শুলে শ্লোস সালেম, গর্ডনস্টউন, আউটওয়ার্ড বাউন্ড, এডিনবার্গের ডিউক অ্যাওয়ার্ড এবং ইউনাইটেড ওয়ার্ল্ড , ওয়েলসের আটলান্টিক কলেজ প্রতিষ্ঠাতা ছিলেন।

তথ্যসূত্র 

২০শ শতাব্দীর জনহিতৈষী
শিক্ষাপ্রতিষ্ঠানের প্রতিষ্ঠাতা
কমান্ডার অব দি অর্ডার অব দ্য ব্রিটিশ এম্পায়ার
স্কটল্যান্ডীয় ইহুদি
হাইডেলবার্গ বিশ্ববিদ্যালয়ের প্রাক্তন শিক্ষার্থী
ক্রাইস্ট চার্চ, অক্সফোর্ডের প্রাক্তন শিক্ষার্থী
১৯৭৪-এ মৃত্যু
১৮৮৬-এ জন্ম
ফুলশিল্প

ফুলশিল্প হল ফুলের উৎপাদন, বাণিজ্য এবং ব্যবসা। এর মধ্যে ফুলের যত্ন ও ব্যবস্থাপনা, ফুলের নকশা ও বিন্যাস, বাণিজ্যিকীকরণ, উৎপাদন, প্রদর্শন ও ফুল বিতরণ অন্তর্ভুক্ত। পাইকারি ফুল বিক্রেতারা বাণিজ্যে পেশাদারদের কাছে অধিকাংশ ফুল ও সম্পর্কিত পণ্য সরবরাহ করে। খুচরা ফুল বিক্রেতারা ভোক্তাদের কাছে তাজা ফুল ও সম্পর্কিত পণ্য এবং পরিষেবা সরবরাহ করে। মার্কিন যুক্তরাষ্ট্রে প্রথম ফুলের দোকানটি ১৮৫১ সালের আগে খোলা হয়েছিল।

তথ্যসূত্র

বহিঃসংযোগ 

 
ফুল
উদ্যানচর্চা
পন্ডিচেরি বিশ্ববিদ্যালয়

পন্ডিচেরি বিশ্ববিদ্যালয় হল একটি কেন্দ্রীয় গবেষণাধর্মী বিশ্ববিদ্যালয়, যা ভারতের পুদুচেরি কেন্দ্রশাসিত অঞ্চলের পুদুচেরি শহরের কালাপেটে অবস্থিত। এটি ১৯৮৫ সালে সংসদের একটি আইনের মাধ্যমে ভারত সরকারের শিক্ষা মন্ত্রণালয়ের উচ্চ শিক্ষা বিভাগ দ্বারা প্রতিষ্ঠিত হয়েছিল। ভারতের উপ-রাষ্ট্রপতি আচার্য ও পুদুচেরির লেফটেন্যান্ট গভর্নর প্রধান রেক্টর হিসাবে কাজ করেন এবং ভারতের রাষ্ট্রপতি হলেন বিশ্ববিদ্যালয়ের পরিদর্শক।

বিশ্ববিদ্যালয়টি একটি কলেজিয়েট বিশ্ববিদ্যালয়, যার এখতিয়ার তামিলনাড়ু (পুদুচেরি ও কারাইকাল), কেরল (মাহে) ও অন্ধ্রপ্রদেশে (ইয়ানাম) অবস্থিত পুদুচেরি কেন্দ্রশাসিত অঞ্চল এবং আন্দামান ও নিকোবর দ্বীপপুঞ্জ কেন্দ্রশাসিত অঞ্চলে বিস্তৃত। তিনটি কেন্দ্রশাসিত অঞ্চলের বিশাল এখতিয়ার বিশ্ববিদ্যালয়টিকে একটি রাষ্ট্রীয় চরিত্র প্রদান করে। বাসিন্দারা ইংরেজি, তামিল, ফরাসি, তেলুগু, মালয়ালম, হিন্দি, বাংলা, ওড়িয়া ও কন্নড়ের মতো বিভিন্ন ভাষায় কথা বলে।

স্থানীয় দক্ষতা বিভিন্ন বৃত্তিমূলক কর্মসূচির মাধ্যমে উন্নত হয়, যেমন প্যারামেডিক্যাল কোর্সগুলি বিদ্যায়তনের হাসপাতালের সুবিধাগুলি ব্যবহার করে।

বিদ্যায়তন 
পন্ডিচেরি বিশ্ববিদ্যালয় ইস্ট কোস্ট রোডে বঙ্গোপসাগরের মুখোমুখি ৯০০ একর (৩৬০ হেক্টর) জুড়ে বিস্তৃত একটি বিদ্যায়তনে অবস্থিত। বিদ্যায়তনে পুরুষ ও মহিলা উভয়ের জন্যই ছাত্রাবাসের সুবিধা পাওয়া যায়। বিশ্ববিদ্যালয়ে বিদেশী শিক্ষার্থীদের জন্য একটি ছাত্রাবাস রয়েছে, যেখানে ৩০ জনের বেশি শিক্ষার্থী থাকতে পারে। মেয়েদের বিনামূল্যে বাসস্থান দেওয়া হয়।

শিক্ষা

কর্মকাণ্ড ও ভূমিকা 
অন্যান্য কেন্দ্রীয় বিশ্ববিদ্যালয়ের মত শিক্ষাদান ও গবেষণা হল পুদুচেরি বিশ্ববিদ্যালয়ের প্রাথমিক কাজ। এই বিশ্ববিদ্যালয়ের  ২০০ টি অধিভুক্ত কলেজ রয়েছে।

র‍্যাঙ্কিং 
টাইমস হায়ার এডুকেশন ওয়ার্ল্ড ইউনিভার্সিটি র‍্যাঙ্কিং-এর ২০২৩ সালের তালিকা অনুসারে পুদুচেরি বিশ্ববিদ্যালয় বিশ্বে ১০০১-১২০০তম স্থানে ও এশিয়ায় ২৫১-৩০০তম স্থানে রয়েছে। এটিকে ২০২৩ সালের কিউএস ওয়ার্ল্ড ইউনিভার্সিটি র‍্যাঙ্কিং বিশ্বব্যাপী ৮০০-১০০০তম স্থান এবং এশিয়াতে ৩৫১-৪০০তম স্থান প্রদান করেছে।

এটি ২০২২ সালে ন্যাশনাল ইনস্টিটিউশনাল র‍্যাঙ্কিং ফ্রেমওয়ার্ক (এনআইআরএফ) দ্বারা সামগ্রিকভাবে ভারতের মধ্যে১০১-১৫১তম, এবং বিশ্ববিদ্যালয়গুলির মধ্যে ৬৮তম স্থানে ছিল।

গ্রন্থাগার 
বিশ্ববিদ্যালয়ের গ্রন্থাগারটি ১৯৮৬ সালের সেপ্টেম্বর মাসে একজন ডেপুটি লাইব্রেরিয়ান এবং দুইজন সহকারী গ্রন্থাগারিক নিয়ে প্রতিষ্ঠিত হয়। গ্রন্থাগারের নামকরণ আনন্দ রাঙ্গা পিল্লাইয়ের নামানুসারে করা হয়েছিল। এটি ১৯৯০ সালের জুলাই মাসে বর্তমান স্থানে একটি স্বাধীন ভবনে স্থানান্তরিত হয়েছিল। গ্রন্থাগারটি আধুনিক অবকাঠামো (৮০,০০০ বর্গফুট), সম্পূর্ণ শীতাতপ নিয়ন্ত্রিত, ওয়াইফাই সক্ষম, আরএফআইডি প্রযুক্তি সহ সক্রিয় পরিষেবাগুলির মধ্যে দৃষ্টি প্রতিবন্ধীদের জন্য পরিষেবা এবং ৪.৯৭ লাখের সংগ্রহসমূহ পাঠকের কাছে সহজ দূরবর্তী পাপ্যতার জন্য বিখ্যাত। এখানে ২.২২ লাখ মুদ্রিত এবং ২.৭ লাখ ই-রিসোর্স (ই-বুক, ই-জার্নাল, ই-ডাটাবেস, ই-থিসিস, একাডেমিক অনলাইন ভিডিও, ভিডিও টক ইত্যাদি) রয়েছে।

তথ্যসূত্র

বহিঃসংযোগ

পন্ডিচেরি বিশ্ববিদ্যালয়
ভারতের কেন্দ্রীয় বিশ্ববিদ্যালয়
পুদুচেরির বিশ্ববিদ্যালয়
১৯৮৫-এ প্রতিষ্ঠিত শিক্ষাপ্রতিষ্ঠান
১৯৮৫-এ পুদুচেরিতে প্রতিষ্ঠিত
মার্কিন যুক্তরাষ্ট্রের কেন্দ্রীয় সরকারের মন্ত্রণালয়সমূহ

মার্কিন যুক্তরাষ্ট্রের কেন্দ্রীয় সরকারের মন্ত্রণালয়সমূহ মার্কিন যুক্তরাষ্ট্রের কেন্দ্রীয় সরকারের নির্বাহী বিভাগের অংশ। এগুলি সংসদীয় বা আধা-রাষ্ট্রপতি ব্যবস্থায় প্রচলিত মন্ত্রণালয়গুলির অনুরূপ তবে মার্কিন যুক্তরাষ্ট্রে রাষ্ট্রপতি শাসিত ব্যবস্থা বিদ্যমান তাই এখানে সরকার প্রধান ও রাষ্ট্রপ্রধান উভয়েই হলেন রাষ্ট্রপতি। কেন্দ্রীয় সরকারের মন্ত্রণালয়গুলি মার্কিন যুক্তরাষ্ট্রের রাষ্ট্রপতির প্রশাসনিক হাতিয়ার। বর্তমানে ১৫টি কেন্দ্রীয় সরকার মন্ত্রণালয় রয়েছে।

প্রতিটি মন্ত্রণালয়ের নেতৃত্বে একজন সচিব (সেক্রেটারি) থাকেন, বিচার মন্ত্রণালয় ব্যতীত, যার প্রধান অ্যাটর্নি জেনারেল হিসাবে পরিচিত। কেন্দ্রীয় সরকার মন্ত্রণালয়ের প্রধানরা রাষ্ট্রপতি কর্তৃক নিযুক্ত হন, মার্কিন যুক্তরাষ্ট্রের সিনেট কর্তৃক নিশ্চিতকরণের পরে দায়িত্ব গ্রহণ করেন এবং রাষ্ট্রপতির ইচ্ছানুযায়ী দায়িত্ব পালন করেন। এই মন্ত্রীরা হলেন মার্কিন যুক্তরাষ্ট্রের মন্ত্রিপরিষদের সদস্য; মন্ত্রীসভা একটি নির্বাহী অঙ্গ যা সাধারণত রাষ্ট্রপতির উপদেষ্টা পরিষদ হিসাবে কাজ করে। মার্কিন সংবিধানের অপিনিয়ন ক্লজ (অনুচ্ছেদ ২, ধারা ২, ধারা ১) অনুযায়ী, মন্ত্রীদেরকে "প্রতিটি মন্ত্রণালয়ের প্রধান কর্মকর্তা" হিসাবে উল্লেখ করা হয়েছে৷ 

মন্ত্রীরা রাষ্ট্রপতির উত্তরাধিকারী অন্তর্ভুক্ত হন, রাষ্ট্রপতির পদ শূন্য হলে, উপ রাষ্ট্রপতির পরে, হাউসের স্পিকার এবং সিনেটের প্রেসিডেন্ট প্রো-টেম্পোর। এগুলিকে তাদের নির্বাহী দপ্তর গঠনের ক্রম অনুসারে অন্তর্ভুক্ত করা হয়েছে, প্রতিরক্ষা সচিব বাদে, যিনি যুদ্ধ মন্ত্রণালয় যখন গঠিত হয়েছিল তখন অন্তর্ভুক্ত করা হয়েছিল।

তালিকা

তথ্যসূত্র 

মার্কিন যুক্তরাষ্ট্রের ফেডারেল নির্বাহী বিভাগ
রিয়াল কাশ্মীর ফুটবল ক্লাব

রিয়াল কাশ্মীর ফুটবল ক্লাব (সংক্ষেপে রিয়াল কাশ্মীর এফসি অথবা রিয়াল কাশ্মীর নামে পরিচিত) জম্মু ও কাশ্মীরের শ্রীনগরে অবস্থিত একটি ভারতীয় পেশাদার ফুটবল ক্লাব। ২০১৬ সালে সংগঠিত, ক্লাবটি আই-লিগ, এবং জে ও কে প্রিমিয়ার ফুটবল লিগ উভয় ক্ষেত্রেই প্রতিদ্বন্দ্বিতা করে। এটা হল জম্মু ও কাশ্মীরের প্রথম ক্লাব যারা দেশের যেকোনো শীর্ষ ফ্লাইট ফুটবল লিগে প্রতিদ্বন্দ্বিতা করার জন্য প্রচার লাভ করে। ক্লাবের ফুটসাল বিভাগ রাষ্ট্রীয় লিগে, সেইসাথে এআইএফএফ ফুটসাল ক্লাব চ্যাম্পিয়নশিপে প্রতিদ্বন্দ্বিতা করছে, যা দেশের ফুটসাল ক্লাব প্রতিযোগিতার সর্বোচ্চ বিভাগ।

প্রথম দলের স্কোয়াড

তথ্যসূত্র

২০১৬-এ প্রতিষ্ঠিত ফুটবল ক্লাব
আই-লিগের ক্লাব
জম্মু ও কাশ্মীরের ফুটবল ক্লাব
শ্রীনিদি ডেকান ফুটবল ক্লাব

শ্রীনিদি ডেকান ফুটবল ক্লাব হল একটি ভারতীয় পেশাদার ফুটবল ক্লাব যা তেলেঙ্গানার হায়দ্রাবাদে অবস্থিত। ১ জানুয়ারী ২০১৫ সালে হায়দ্রাবাদে একটি ফুটবল একাডেমি হিসাবে প্রতিষ্ঠিত এবং ২০২১ সালে অন্ধ্র প্রদেশের বিশাখাপত্তনম থেকে চালু হয়, ক্লাবটি বর্তমানে আই-লিগে প্রতিযোগিতা করে। ৫ জুন ২০২০-এ, অল ইন্ডিয়া ফুটবল ফেডারেশন (এআইএফএফ) আই-লিগে যোগদানের জন্য নতুন ক্লাবগুলির জন্য বিড গ্রহণ করার জন্য একটি আমন্ত্রণ জারি করে এবং ১২ আগস্ট, শ্রীনিদি ডেকানকে ২০২১-২২ আই-লিগে সরাসরি খেলার অধিকার দেওয়া হয়েছিল।

তথ্যসূত্র

২০১৫-এ প্রতিষ্ঠিত ফুটবল ক্লাব
আই-লিগের ক্লাব
২০২৩ ভিক্টোরিয়া সিরিজ

২০২৩ ভিক্টোরিয়া সিরিজ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২৩ সালের এপ্রিল মাসে উগান্ডায় অনুষ্ঠিত হয়। টুর্নামেন্টে স্বাগতিক উগান্ডার সঙ্গে অংশগ্রহণ করে কেনিয়া, তানজানিয়া, রুয়ান্ডা ও সংযুক্ত আরব আমিরাত। টুর্নামেন্টটি ছিল ভিক্টোরিয়া সিরিজের দ্বিতীয় আসর; ২০১৯ সালে অনুষ্ঠিত প্রথম আসরে বিজয়ী হয়েছিল জিম্বাবুয়ে। টুর্নামেন্টের ম্যাচসমূহ কাম্পালার লুগোগো স্টেডিয়ামে অনুষ্ঠিত হয়।

উগান্ডা ও তানজানিয়ার মধ্যে অনুষ্ঠিতব্য টুর্নামেন্টের ফাইনাল ম্যাচটি বৃষ্টিতে পরিত্যক্ত হয়, যার পর রাউন্ড-রবিন পর্বে এগিয়ে থাকা উগান্ডাকে বিজয়ী ঘোষণা করা হয়।

দলীয় সদস্য

কেনিয়া দলে জুডিথ আজিয়াম্বো, জোসেফিন আব্‌ওম ও শ্যারন আউমাকে রিজার্ভ খেলোয়াড় হিসেবে রাখা হয়।

রাউন্ড-রবিন

পয়েন্ট তালিকা

 ফাইনালে উত্তীর্ণ

সূচি

ফাইনাল

তথ্যসূত্র

বহিঃসংযোগ
 ইএসপিএনক্রিকইনফোতে টুর্নামেন্টের প্রধান পাতা 

২০২২–২৩-এ আন্তর্জাতিক ক্রিকেট প্রতিযোগিতা
মনসুর আল-মুস্তানসির বিল্লাহ

আবু জাফর "আল-মুস্তানসির বিল্লাহ" মনসুর বিন মুহাম্মদ আল-জাহের ( ১১৯২–১২৪৩ খ্রি. ) ছিলেন একজন আব্বাসীয় খলিফা, যিনি ১২২৬ থেকে ১২৪২ খ্রিস্টাব্দ পর্যন্ত বাগদাদ শাসন করেছিলেন। তিনি আল জাহির বি-আমরিল্লাহর বড় পুত্র এবং আল-নাসের লি দীনিল্লাহর আল্লাহর নাতি ছিলেন এবং তার উত্তরসূরি ক্ষমতাসীন ছিলেন আল- মুস্তাসিম বিল্লাহ। তিনি আল-মুস্তানসিরিয়া স্কুল নির্মাণ করেন। 

আল-মুস্তানসির ৫৮৮ হিজরিতে এক তুর্কি দাসীর ঘরে জন্মগ্রহণ করেন। তার দাদা নাসের প্রচণ্ড বুদ্ধিমত্তা ও জ্ঞানসুলভার কারণে তাকে আল–কাজি বলে ডাকত। ৬২৩ হিজরিতে তার পিতার মৃত্যুর পর তাকে বাগদাদে খিলাফতের হস্তান্তর করা হয়। তিনি জ্ঞান এবং ধর্মের লোক এবং তৎসংশ্লিষ্ট বিষয়াদিকে সম্মানিত করতেন। তিনি মসজিদ, স্কুল ও হাসপাতাল প্রতিষ্ঠা করেন এবং খিলাফত রক্ষা করার জন্য সেনাবাহিনী সংগ্রহের জন্য ব্যাপক কাজ করেছেন। তিনি বাগদাদের পূর্বে দজলা নদীর তীরে মুস্তানসিরিয়া মাদ্রাসা তৈরি করেন। তবে আব্বাসিরা তার এসব কাজ পছন্দ করেনি। তখন তার সেনাপতি ছিলেন তার ভাই আল-খাফাজি।

মৃত্যু 
খলিফা আল-মুস্তানসির বিল্লাহ ৬৪০ হিজরি সালের জুমাদাল আখিরার দশ তারিখে বাগদাদে ইন্তেকাল করেন।

আরও দেখুন 
 মুসতানসিরিয়া মাদ্রাসা

তথ্যসূত্র 

১১৯২-এ জন্ম
১২৪২-এ মৃত্যু
আব্বাসীয় খলিফার পুত্র
আরব্য রজনীর চরিত্র
১৩শ শতাব্দীর আব্বাসীয় খলিফা
অলিম্পিক লরেল

অলিম্পিক লরেল হলো আন্তর্জাতিক অলিম্পিক কমিটি কর্তৃক "খেলাধুলার মাধ্যমে শিক্ষা, সংস্কৃতি, উন্নয়ন এবং শান্তিতে উল্লেখযোগ্য সাফল্য অর্জনকারী" ব্যক্তিদের সম্মান জানানোর জন্য প্রদত্ত একটি বিশেষ পুরস্কার। এটি ২০১৬ সালে অলিম্পিক কর্মসূচি ২০২০-এর ২৬নং সুপারিশের অংশ হিসেবে বাস্তবায়নের জন্য চালু করা হয়েছিল, যা প্রতিটি অলিম্পিক ক্রীড়া প্রতিযোগিতার উদ্বোধনী অনুষ্ঠানে প্রদান করা হবে। আন্তর্জাতিক অলিম্পিক কমিটির প্রধান টোমাস বাখ বলেন যে পুরস্কারটি বর্তমান অলিম্পিক প্রতিযোগিতাকে প্রাচীন অলিম্পিক ক্রীড়া প্রতিযোগিতার আদর্শ ও মূল্যবোধের সাথে পুনরায় সংযুক্ত করেছে। ট্রফিটিতে একটি লরেল পুষ্পস্তবক এবং অলিম্পিক রিংস রয়েছে যা "ফেয়ারমাইন্ড" (ন্যায্য উপায়ে খননকৃত তথা দায়িত্ববান উৎস থেকে প্রাপ্ত) স্বর্ণ দিয়ে তৈরি। এর ভিত্তিটি প্রাচীন অলিম্পিয়ার একটি পাথর দিয়ে তৈরি।

অলিম্পিক লরেল পুরস্কারপ্রাপ্তদের তালিকা

তথ্যসূত্র 

ক্রীড়া শিরোপা ও পুরস্কার
২০১৬-এ প্রবর্তিত পুরস্কার
অলিম্পিক সম্পর্কিত অসম্পূর্ণ নিবন্ধ
নুসরেতিয়ে মসজিদ

নুসরেতিয়ে মসজিদ হলো একটি অলঙ্কৃত মসজিদ যা তুরস্কের ইস্তাম্বুলের বেয়োগলু শহরের তোফানে জেলায় অবস্থিত। এটি ১৮২৩-১৮২৬ সালে সুলতান দ্বিতীয় মাহমুদ দ্বারা নির্মিত হয়।

ঐতিহাসিক পটভূমি 
মসজিদটি ১৮২২ থেকে ১৮২৬ সালের মধ্যে ইস্তাম্বুলের তোফানে পাড়ায় সুলতান দ্বিতীয় মাহমুদ দ্বারা নির্মিত হয়।   মসজিদটির নামের অর্থ হলো "বিজয়"। এ নামটি ১৮২৬ সালে মসজিদের নির্মাণকাজ সমাপ্তির বছরে, জেনিসারিজ বাহিনীর বিরুদ্ধে দ্বিতীয় মাহমুদের জয়ের স্মৃতিচারণে রাখা হয়।   দ্বিতীয় মাহমুদ একই সময়ে মসজিদের কাছে একটি নতুন আর্টিলারি ব্যারাক এবং প্যারেড গ্রাউন্ডও নির্মাণ করেন। তার পূর্বসূরি তৃতীয় সেলিম এই স্থানে যে ব্যারাকগুলি নির্মাণ করেছেন তা পুনরায় প্রতিস্থাপন করেন। কিন্তু এটি পরবর্তীতে জেনেসারীরা ধ্বংস করে দেয়। 

১৮৩৫ থেকে ১৮৩৯ সালের মধ্যে দ্বিতীয় মাহমুদ ইস্তাম্বুলের প্রাচীনতম ক্লক টাওয়ার ও তোফানে ক্লক টাওয়ার মসজিদের কাছাকাছি স্থাপন করেছিলেন। ১৮৪৮ বা ১৮৪৯ সালে আবদুলমেসিত দ্বারা টাওয়ারটি স্মারক আকারে পুনর্নির্মাণ করা হয়েছিল

স্থাপত্যশৈলী 
মসজিদটি আর্মেনীয়-উসমানীয় স্থপতিদের বিশিষ্ট বালিয়ান পরিবারের অন্তর্ভুক্ত ক্রিকোর বালিয়ানের প্রথম প্রধান সাম্রাজ্যগত কাজ।   কখনও কখনও মসজিদটিকে সাম্রাজ্য শৈলীর অন্তর্গত হিসাবে বর্ণনা করা হয়, তবে পণ্ডিত গডফ্রে গুডউইন এবং ডোগান কুবান এটিকে শেষ উসমানীয় বারোক মসজিদগুলির একটি হিসাবে বিবেচনা করেন।   উনভার রুস্তম শৈলীটিকে উসমানীয় নব্য-ধ্রুপদীয় স্থাপত্য হিসেবে বর্ণনা করেছেন।  গুডউইন এটিকে ১৮ শতকে নুরুওসমানিয়ে মসজিদ দিয়ে শুরু হওয়া ধারাবাহিকভাবে বেশ কয়েকটি সাম্রাজ্যগত মসজিদ নির্মাণ কার্যক্রমের সর্বশেষ মসজিদ হিসেবে বর্ণনা করেছেন। 

মসজিদটি উস্কুদারে তৃতীয় সেলিমের ইম্পেরিয়াল মসজিদের মডেল অনুসরণ করে তৈরি করা হয়েছে। মসজিদটির সামনের পোর্টিকো এবং দ্বি-পাখা বিশিষ্ট ইম্পেরিয়াল প্যাভিলিয়নে দেখা যায়।    এটি অন্যান্য বিবরণে উদ্ভাবনী ছিল, যেমন: খিলান এবং সিঁড়ির বৃহত্তর ব্যবহার, সিঁড়িতে পাথরের পরিবর্তে কাঠের ব্যবহার এবং গম্বুজের অলঙ্করণে ঐতিহ্যবাহী বৃত্তাকার আরবি লিপি।  তুলনামূলকভাবে ছোট আকার থাকা সত্ত্বেও মসজিদের লম্বা অনুপাতের জন্য এটিকে উচ্চতার দিক দিয়ে লম্বা মনে হয়, যা আয়াজমা মসজিদের অনুরূপ।  বাইরের দিক থেকে, মসজিদের সবচেয়ে উল্লেখযোগ্য বিবরণ হলো এর মিনারের অত্যধিক সরুত্ব।

আরও দেখুন 
 মালতেপে মসজিদ
 বুরসা গ্র্যান্ড মসজিদ
 কারা আহমেদ পাশা মসজিদ
 আরতুগ্রুল টেককে মসজিদ

তথ্যসূত্র

বহিঃসংযোগ 

 নুসরেতিয়ে মসজিদের ছবিসমূহ 

তুরস্কের মসজিদ
উসমানীয় স্থাপত্য
১৮২৬-এ নির্মিত
ইস্তাম্বুলের উসমানীয় মসজিদ
১৯শ শতাব্দীর মসজিদ
আকমল আল-দীন আল-বাবারতি

আকমল আল-দীন আল-বাবারতি () ছিলেন একজন হানাফি পণ্ডিত, আইনবিদ, পণ্ডিত মাতুরিদি ধর্মতত্ত্ববিদ, মুফাসসির (কুরআনের ব্যাখ্যাকারী), মুহাদ্দিস (হাদিস পণ্ডিত), ব্যাকরণবিদ (নাহাবী), একজন বক্তা ও লেখক যিনি ৪০টিরও বেশি গ্রন্থ লিখেছেন।

তিনি ইবনে হাজার আল-আসকালানি, আল-সুয়ুতি, আল-মাকরিজি, ইবনে কুতলুবুগা, ইবনে তাগরিবর্দী, ইবনে আল-হিন্নাই, মুহাম্মদ ইবনে আইয়াস, ইবনে আল-ইমাদ আল-হবানসহ বেশ কিছু বিখ্যাত পণ্ডিতদের দ্বারা প্রশংসিত হয়েছিলেন। এবং আবদ আল-হায় আল-লাকনবী, এবং সুলতান বারকুক তাকে সম্মান প্রদান করছিলেন।

শিক্ষক 
আলেপ্পোতে অধ্যয়ন করার পর, তিনি ৭৪০ হিজরিতে (১৩৪০ খ্রিস্টাব্দ) কায়রোতে চলে আসেন যেখানে তিনি শামস আল-দীন আল-ইসফাহানি (মৃত্যু ৭৪৯/১৩৪৮), কওয়াম আল-দিন আল-কাকি (মৃত্যু ৭৪৯/১৩৪৮), আবু হাইয়ান আল-আন্দালুসি (মৃত্যু. ৭৪৫/১৩৪৪), ইবনে আবদ আল-হাদী (মৃত্যু. ৭৪৪/১৩৪৩) এবং অন্যান্য প্রখ্যাত পণ্ডিতের সাথে অধ্যয়ন করেন।

তিনি কায়রোতে আমির সাইফ আল-দিন শায়খু/শায়খুন আল-নাসিরি (আল-উমারি)-এর খানকাহতে অধ্যাপক হিসেবে নিযুক্ত হন, যিনি মূলত সুলতান আল-নাসির মুহাম্মদ বি. কালাউন (মৃত্যু ৭৪১/১৩৪১)-এর পরিবারের সদস্য ছিলেন।

ছাত্র 
তার বিখ্যাত ছাত্রদের মধ্যে আছে আল-শরীফ আল-জুরজানি (মৃত্যু ১৪১৩) এবং শামস আল-দিন আল-ফানারী (মৃত্যু ১৪৩০ বা ১৪৩১)।

বই 
তিনি আকিদাহ, কালাম (ইসলামিক ধর্মতত্ত্ব ), ফিকাহ (ইসলামিক আইনশাস্ত্র ), উসূল আল-ফিকহ ( ইসলামী আইনশাস্ত্রের মূলনীতি ), তাফসির (কুরআনের ব্যাখ্যা), হাদিস অধ্যয়ন, ইসলামিক উত্তরাধিকার আইনশাস্ত্র ( আরবি নমারগ্রাম ), আরবি সাহিত্য, রূপবিদ্যা (ভাষাবিজ্ঞান), এবং অলঙ্কারশাস্ত্রের ওপর ৪০টিরও বেশি গ্রন্থ লিখেছেন।

তিনি আল-কাশশাফের তাফসীর লিখেছেন। তার অন্যান্য কাজের মধ্যে রয়েছে মাশারিক আল-আনওয়ারের ভাষ্য, ইবনে আল-হাজিবের মুখতাসারের ভাষ্য, নাসির আল-দীন আল-তুসির তাজরিদ আল-ইতিকাদের ভাষ্য, আইনশাস্ত্রের আল-হিদায়ার ভাষ্য, আলফিয়ার ভাষ্য, ইবন মালিকের ব্যাকরণ, আল-মানারের ভাষ্য এবং আল-বাজদাভির ভাষ্য।

তার কয়েকটি বই নিম্নরূপ:

 আল-ইনায়া শরহ আল-হিদায়া (  ) এটি আল-মারগিনানির বই " আল হিদায়া " এর একটি ভাষ্য।
 শরহ আল-আকিদাহ আল-তাহাবিয়্যাহ (  ইমাম আত-তাহাভীর আকীদার উপর একটি ভাষ্য ' )
 শরহ ওয়াসিয়্যাত আল-ইমাম আবি হানিফা (  )
 ইমাম আবু হানিফা রচিত শরহ আল-ফিকহ আল-আকবার (  )
 শরহ উসুল ফখর আল-ইসলাম আল-বাজদাওয়ি (  )
 শরহ মুখতাসার ইবনুল হাজিব (  )
 আল-জামাখশারীর আল-কাশশাফের উপর একটি ভাষ্য ( হাশিয়া )।
 নাসির আল-দিন আল-তুসীর তাজরিদ আল -কালামের উপর একটি ভাষ্য ( হাশিয়া )।

আরও দেখুন 

 আবু হানিফা রহ
 আবু মনসুর আল-মাতুরিদি
 'আলা' আল-দীন আল-বুখারী
 বদর আল-দীন আল-আয়নী
 ইবনে আবিদীন রহ
 আল-মায়দানী
 আলী আল-কারী রহ
 শাহ ওয়ালীউল্লাহ দেহলভী রহ
 মুহাম্মদ জাহিদ আল-কাওথারি
 হানাফীদের তালিকা
 আশআরিস এবং মাতুরিদের তালিকা
 মুসলিম ধর্মতত্ত্ববিদদের তালিকা

তথ্যসূত্র

বহিঃসংযোগ 

 শায়খ আকমালুদ দ্বীন কে ছিলেন? - হাদীসের উত্তর
 সমরকন্দ থেকে কায়রো পর্যন্ত হানাফী সংস্কৃতির চিহ্ন

১৩৮৪-এ মৃত্যু
১৩১৪-এ জন্ম
১৩১০-এ জন্ম
সুন্নি ফিকহ পণ্ডিত
সুন্নি ইমাম
মুহাদ্দিস
মুফাসসির
১৪শ শতাব্দীর মুসলিম ধর্মতত্ত্ববিদ
মাতুরিদি ব্যক্তি
হানাফী ব্যক্তি
আরবি ভাষার লেখা থাকা নিবন্ধ
মুহাম্মদ ইব্রাহিম মীর শিয়ালকোটি

মুহাম্মদ ইব্রাহিম মীর শিয়ালকোটি (   ; ১৮৭৪ খ্রি১২ জানুয়ারী ১৯৫৬ খ্রি, ১২৯১ হিজরি - ২৫ জুমাদা আল-আউয়াল ১৩৭৫ হিজরি ইব্রাহিম মীর শিয়ালকোটি নামেও পরিচিত), ছিলেন একজন ইসলামী পন্ডিত, ইতিহাসবিদ, সাংবাদিক, লেখক এবং তেহরিক-ই-পাকিস্তানের কর্মী।   তিনি তাফসির (কুরআনের ব্যাখ্যা) এবং ফকীহ (আইনশাস্ত্র) বিষয়েও বিশেষজ্ঞ ছিলেন। এছাড়া তিনি বেশ কয়েকটি বইও লিখেন। শিয়ালকোটিকে মুহাম্মদ আলী জিন্নাহ ও সানাউল্লাহ অমৃতসারীর অন্যতম সহচর হিসেবে বিবেচনা করা হয়। ১৯৪৫ সালে, জমিয়ত উলামায়ে ইসলাম নামে একটি দল প্রতিষ্ঠিত হয়। এটির সভাপতি ছিলেন শাব্বির আহমদ উসমানী এবং সহ-সভাপতি ছিলেন শিয়ালকোটি। কলকাতায় প্রথম সভা অনুষ্ঠিত হয়। উসমানী অসুস্থতার কারণে এই সভায় উপস্থিত হতে না পারায় তখন শিয়ালকোটির সভাপতিত্বে বৈঠকটি অনুষ্ঠিত হয়।

মীর শিয়ালকোটি মির্জা গোলাম আহমদ এবং প্রথম দিকের আহমদিয়া আন্দোলনের একজন প্রধান বিরোধী ছিলেন এবং কাদিয়ানিয়াতকে প্রত্যাখ্যান করে তিনি বেশ কয়েকটি বইও লিখেন। মীর শিয়ালকোটি সর্বভারতীয় মুসলিম লীগের অন্যতম প্রতিষ্ঠাতা সদস্য ছিলেন।

জীবনী 
মুহাম্মদ ইব্রাহিম মীর শিয়ালকোটি ১৮৭৪ সালে ব্রিটিশ ভারতের শিয়ালকোটের একটি ধর্মীয় পরিবারে জন্মগ্রহণ করেন। তিনি বাড়িতে কুরআন অধ্যয়ন করেন এবং ১৮৯৫ সালে মিশন হাই স্কুল গন্ডাম মান্ডি শিয়ালকোট থেকে ম্যাট্রিক পরীক্ষায় উত্তীর্ণ হন। ১৮৯৫ সালে, তার ম্যাট্রিক শেষ করার পর ইব্রাহিম মীর শিয়ালকোটি শিয়ালকোটের মুরি কলেজে ভর্তি হন যেখানে তিনি ব্রিটিশ ভারতীয় উর্দু কবি আল্লামা ইকবাল এবং পাকিস্তানের জাতীয় কবির ক্লাস ফেলো ছিলেন।

মীর শিয়ালকোটি সৈয়দ নাজির হোসেন দেহলভীর কাছ থেকে হাদীস শিক্ষা নেন। শিয়ালকোটি আরবি এবং ফারসি ভাষাও জানতেন।

রচনাবলি 
শিয়ালকোটি বিশটিরও বেশি বই লিখেছেন। সেগুলো অধিকাংশই উর্দু ভাষায়, এর মধ্যে কয়েকটি হলো:

 ওয়াদিহ আল-বায়ান (আল- কুরআনের তাফসীর )
 সিরাহ আল-মুস্তফা ( ইসলামী নবী মুহাম্মদের জীবনী)
 তারীখ আহলে হাদীস ( ভারতীয় উপমহাদেশে আহলে হাদীসের ইতিহাস)

মৃত্যু 
ইব্রাহিম মীর শিয়ালকোটি ১৯৫৬ খ্রিস্টাব্দের ১২ জানুয়ারি, ২৫ জুমাদা আল-আউয়াল ১৩৭৫ হিজরিতে শিয়ালকোটে মৃত্যুবরণ করেন। আবদুল্লাহ রোপড়ী তার জানাজা পড়ান এবং তাকে শিয়ালকোটে দাফন করা হয়।

আরও দেখুন 

 আবদুল্লাহ রোপড়ী
 আব্দুল মান্নান ওয়াজিরাবাদি
 মুহাম্মদ সুলাইমান সালমান মনসুরপুরী

গ্রন্থপঞ্জি

তথ্যসূত্র 

আহলে হাদিস ব্যক্তি
মুফাসসির
পাকিস্তান আন্দোলনের কর্মী
পাকিস্তানি সুন্নি মুসলিম পণ্ডিত
১৯৫৬-এ মৃত্যু
১৮৭৪-এ জন্ম
কান্নিয়াথ আহমেদ মুসলিয়ার

কান্নিয়াথ আহমেদ মুসলিয়ার ( আরবি :كنّيت احمد مسليار, মালায়ালাম : കണ്ണിയത്തു അഹ്മദ് മുസ്ലിയാർ) ছিলেন বিংশ শতাব্দীর মুসলিম কেরালার একজন পণ্ডিত, যিনি সমস্থ কেরালা জামিয়্যাতুল উলামা-এর সাবেক সভাপতিও ছিলেন। তিনি সেই শতাব্দীতে আবির্ভূত নোভাল দলগুলোর বিরুদ্ধে অনেক সফলভাবে বক্তৃতা করে বিজয়ী হন এবং তিনি সর্বশ্রেষ্ঠ সুন্নি আশআরী পন্ডিত ই কে আবুবকর মুসলিয়ারের শিক্ষক হওয়ার কারণে বিখ্যাত। তিনি তার তাকওয়া এবং ইসলামী আইনশাস্ত্রে তার অসাধারণ দখলের জন্য উল্লেখযোগ্য ব্যাক্তি হিসেবে পরিচিত ছিলেন। তার অনেক শিক্ষার্থী ছিল যারা পরে সুন্নি জগতে উজ্জ্বল নক্ষত্রে পরিণত হয়েছিল।

জীবনের প্রথমার্ধ 
কান্নিয়াথ আহমেদ মুসলিয়ার ১৯০০ সালের ১৭ জানুয়ারি কান্নিয়াথ আভারান কুট্টি এবং কাদিজার ঘরে জন্মগ্রহণ করেন। তিনি ১৯১০ সালে দারসে (মসজিদভিত্তিক শিক্ষা ব্যবস্থা) নথিভুক্ত হন এবং একজন নায়ার শিক্ষকের মাধ্যমে মালায়ালাম এবং ইংরেজি শিক্ষা গ্রহণ করেন। তিনি ভাজাক্কাদ দারুল উলূমে ভর্তি হন, যেটি সংস্কারের নেতা চালিলাকাথ কুনাহমেদ হাজীর অধীনে প্রতিষ্ঠিত হয়েছিল, এবং সাইয়্যিদ ত্বোয়াহা আলুওয়াই, কুতুবি মুহাম্মদ মুসলিয়ার, চেরুসেরি আহমেদ কুট্টি মুসলিয়ার, কে এম মৌলভির সাথে ছিলেন। চলিলকাঠ কুনাহমেদ হাজীর অবসর গ্রহণের পর, ভেলোরি আব্দুল আজিজ প্রতিষ্ঠানের অধ্যক্ষ হন এবং কান্নিয়াথ উস্তাদ তাঁর কাছ থেকে হাদীসের জ্ঞান আহরণ করেন এবং পরে ইজাজত (বক্তৃতার অনুমতি) নিয়ে আসেন। ১৯২২ সালে, চেরুসেরি আহমেদ কুট্টি মুসলিয়ারকে প্রতিষ্ঠানের ডিন হিসেবে নিযুক্ত করা হয় এবং কান্নিয়াথ আরবি ভাষা, জ্যোতিষশাস্ত্র এবং যুক্তিবিদ্যায় দক্ষতা অর্জন করেন। চেরুসেরি আহমেদ কুট্টি মুসলিয়ার কান্নিয়াথের ব্যক্তিগত বৈশিষ্ট্যে আকৃষ্ট হয়েছিলেন। ১৯২৬ সালে চেরুসেরি আহমেদ কুট্টি মুসলিয়ারের স্বেচ্ছায় অবসর গ্রহণের পর, কুতুবি মুহাম্মদ মুসলিয়ার প্রতিষ্ঠানের অভিভাবকত্ব গ্রহণ করেন এবং তিনি কান্নিয়াথকে তার সহকারী হিসেবে নিযুক্ত করেন।

শিক্ষাদান 
কুতুবি মুসলিয়ার, আয়ানচর মুসলিয়ার, পল্লীপুরম আবদুল খাদের মুসলিয়ারের অধীনে দারুল উলূমে দীর্ঘ চাকরির পর, তিনি ওদাত্তিন পল্লী, থালাসেরি, মাত্তুল মুহাদ্দীন পল্লী, পারমবাথ পল্লী, মোরায়ুর পল্লীতে প্রধান মুদারিস (দারসে অধ্যাপক) হিসেবে নিযুক্ত হন। তিনি পোনানি ভালিয়া মসজিদে মুদারিস হিসেবেও কাজ করেছেন, যা কেরালার মাকা নামে পরিচিত। শামসুল উলামার সাথে জামিয়া নুরিয়া পট্টিকাদে অধ্যাপক হিসেবে তাঁর মেয়াদ জামিয়া নূরিয়ার সুবর্ণ পর্ব ছিল।

সমস্থে 
১৯২৬ সালে প্রতিষ্ঠার পর থেকে তিনি সমস্থের মুসাওয়ারে আমন্ত্রিত হন। সাদাকুতুল্লা মুসলিয়ারের পদত্যাগের পর, সংগঠনের তৎকালীন সভাপতি, ভ্যাপার পিভি মুহাম্মদ কোয়ার সভাপতিত্বে সাধারণ পরিষদে (১৯৬৭, মে ৬) তিনি সর্বসম্মতিক্রমে ১৯৬৭, ২৫ মে সমস্থের সভাপতি নির্বাচিত হন।

নোভাল দলের বিপক্ষে 
তিনি তার কথা ও লেখনী দিয়ে সালাফিবাদ এবং অন্যান্য অভিনব মতাদর্শের বিরুদ্ধে গিয়েছিলেন এবং তাদের জন্য দুঃস্বপ্ন হিসেবে আবির্ভূত হয়েছিলেন। তিনি তাদের সাথে বিতর্কে লিপ্ত ছিলেন, কিন্তু তিনি বিভিন্ন বিষয়ে তাদের প্রশংসাও করেছিলেন, তিনি কোঝিকোড জেলার নাদাপ্পুরমে বিখ্যাত বিতর্কের সূচনা করেছিলেন এবং সুন্নি দলের বর্শাপ্রধান ছিলেন।

মৃত্যু 
তিনি ১৯ সেপ্টেম্বর ১৯৯৩ (রাবিল আখের ২, ১৪১৪) মৃত্যুবরণ করেন। বিভিন্ন ধর্মের লক্ষ লক্ষ মানুষ তাদের এই নেতার প্রতি শ্রদ্ধা জানান।

তথ্যসূত্র 

১৯০০-এ জন্ম
১৯৯৩-এ মৃত্যু
সমাপনী খেলা

কোনও প্রতিযোগিতার সমাপনী খেলা, সমাপনী দান, শিরোপানির্ধারণী খেলা বা ইংরেজি পরিভাষায় ফাইনাল বলতে সমগ্র প্রতিযোগিতা অনুষ্ঠানের বিজয়ী ব্যক্তি বা দল নির্ধারণকারী খেলা বা দানটিকে বোঝায়।

যেসব ক্রীড়া প্রতিযোগিতাতে একদানে উচ্ছেদ ("নক-আউট") পদ্ধতি অনুসরণ করা হয়, যেখানে প্রতিটি খেলায় বা দানে শুধুমাত্র দুইজন ব্যক্তি বা দুইটিমাত্র দল প্রতিযোগিতায় লিপ্ত হয়, সেখানে শিরোপানির্ধারণী সমাপনী খেলাটি সাধারণত দুইটি অর্ধ-সমাপনী খেলার ("সেমিফাইনাল") দুই বিজয়ীর মধ্যে অনুষ্ঠিত হয়। তবে যদি প্রতিটি খেলাতে দুইয়ের অধিক প্রতিযোগী আবশ্যক হয়, তাহলে সমাপনী খেলার যোগ্যতা অর্জন করতে হলে অন্য কোনও প্রক্রিয়া যেমন একাধিক প্রাথমিক প্রতিদ্বন্দ্বিতামূলক ("হিট") পর্বের খেলাতে বিজয়ী হয়ে আসতে হয়।

সমাপনী খেলাটি সচরাচর প্রতিযোগিতার একেবারে শেষে অনুষ্ঠিত হয় এবং খেলার বিজয়ীকে সমগ্র প্রতিযোগিতার বিজয়ী বা শিরোপা বিজয়ী হিসেবে ঘোষণা দেওয়া হয়। অনেক প্রতিযোগিতায় বিজয়ী ও সমাপনী খেলায় হেরে যাওয়া দ্বিতীয় স্থান অর্জনকারীকে (রানার-আপ) যথাক্রমে স্বর্ণপদক ও রৌপ্যপদক প্রদান করা হয়। অর্ধ-সমাপনী খেলা বা সেমিফাইনালে হেরে যাওয়া দুই প্রতিযোগীর মধ্যে আরেকটি তৃতীয় স্থান নির্ধারণী খেলার আয়োজন করা হতে পারে, যার বিজয়ীকে ব্রোঞ্জ পদক দেওয়া হয়।

যদি প্রতিযোগিতার সমাপনী পর্বটি ("ফাইনাল রাউন্ড") "বহুর মধ্যে সেরা" ("বেস্ট অফ") বিন্যাসে অনুষ্ঠিত হয় (যেমন "সাতের মধ্যে সেরা"), তাহলে বহুবচনে "সমাপনী খেলাসমূহ" (ইংরেজিতে "ফাইনালস" Finals) পরিভাষাটি ব্যবহার করা হয়। কেননা এখানে ধারাবাহিকভাবে অনেকগুলি সমাপনী খেলা অনুষ্ঠিত হয়, যেগুলিতে ৩-এর মধ্যে ২, ৫-এর মধ্যে ৩, ইত্যাদি সংখ্যক বিজয়ী ব্যক্তি বা দলটি শিরোপা জয় করে।

আরও দেখুন 
 মহাসমাপনী খেলা 
 শিরোপা প্রতিযোগিতা

তথ্যসূত্র 

 
একাধিক ক্রীড়ায় ব্যবহৃত পরিভাষা
ক্রীড়া ম্যাচ